બેંગલુરુ નજીક આવેલું નાનકડું નંદી હિલ્સ એવું એક હિલ સ્ટેશન છે, જ્યાં નવરાશની ઘડીને યાદગાર પિકનિકમાં પલટાવવા બેંગલુરુથી માત્ર સાઠેક કિલોમીટરનું ડ્રાઇવ કરવું પડે. આ સ્થળનું મૂળ નામ આનંદગિરિ એટલે કે આનંદ કરાવે તેવી ટેકરી હતું. આ સ્થળથી અંગ્રેજો પણ ઘણા પ્રભાવિત થયા હતા. અહીં આવેલો નંદીદૂર્ગ કિલ્લો ટીપુ સુલતાને બંધાવ્યો હતો. અહીના મુખ્ય આકર્ષણોમાં ટીપુસ્ ડ્રોપ, ભોગ નરસિંહ મંદિર, નંદી ફોર્ટ, ગાંધી અને નેહરુ નિલયનો સમાવેશ થાય છે. આ પહાડમાંથી અર્કવતી, પેન્નાર, પોન્નેયાર અને પલાર નદિયો નીકળે છે. બેંગલુરુથી બસ, ટેક્સી લઈને કે જાતે ડ્રાઇવ કરીને દોઢેક કલાકમાં નંદી હિલ્સ પહોંચી શકાય છે.